Prop. 201 S

(2012–2013)
Proposisjon til Stortinget (forslag til stortingsvedtak)

Utbygging og finansiering av E6 på strekninga Korgen – Bolna i Hemnes og Rana kommunar (E6 Helgeland nord) i Nordland

Tilråding frå Samferdselsdepartementet 4. oktober 2013, godkjend i statsråd same dagen. (Regjeringa Stoltenberg II)

Dokumentet på regjeringen.no

1 Innleiing

I Meld. St. 26 (2012–2013) Nasjonal transportplan 2014–2023 er det lagt til grunn ei trinnvis utbygging og utbetring av E6 på Helgeland til samanhengande god og einsarta standard. Prosjektet er ei samla utbyggingspakke og føresett gjennomført i tre delar: E6 Helgeland nord, Helgeland sør og Brattås – Lien. Samferdselsdepartementet legg i denne proposisjonen fram forslag om utbygging og finansiering av E6 mellom Korgen i Hemnes kommune og Bolna i Rana kommune (E6 Helgeland nord). I tillegg legg departementet fram eit førebels opplegg for utbygging og finansiering av E6 på heile strekninga frå Nord-Trøndelag grense til Bolna.

E6 er det viktigaste vegsambandet mellom Nord- og Sør-Noreg. I tillegg er E6 hovudferdselsåra på Helgeland. Vegen er derfor viktig for næringslivet i området, både for oppdrettsnæringa, fiskeindustrien, oljeverksemda og turistnæringa. E6 på Helgeland har låg standard og er prega av forfall. I tillegg er den utsett for ulykker. Formålet med utbygginga er å få ein jamn og god standard på heile strekninga. Det er lagt opp til anleggsstart for E6 Helgeland nord hausten 2014. For E6 Helgeland sør (Nord-Trøndelag grense – Korgen) og E6 Brattås – Lien ligg det enno ikkje føre vedtekne reguleringsplanar. Samferdselsdepartementet vil komme tilbake til opplegg for finansiering og utbygging av desse strekningane når det ligg føre tilstrekkelege avklaringar.

2 Omtale av den samla utbygginga og første utbyggingsetappe

2.1 E6 Helgeland – samla utbygging

E6 Helgeland er ei utbyggingspakke som er utvikla i samarbeid med Grane, Vefsn, Hemnes og Rana kommunar. Det er lagt opp til ei trinnvis utbygging av dei tre delstrekningane E6 Korgen – Bolna (Helgeland nord), E6 Nord-Trøndelag grense – Korgen (Helgeland sør) og E6 Brattås – Lien, jf. figur 2.1. Heile strekninga er om lag 260 km lang.

Figur 2.1 E6 Helgeland

E6 på Helgeland har gjennomgåande låg standard og er prega av forfall, noko som gir dårleg framkomst og trafikktryggleik. Om lag 140 km av strekninga er smalare enn 7,5 m. Lange strekningar er for smale til å ha gul midtstripe, og 7 bruer har breidde under 7 m. Dette skaper flaskehalsar og farlege situasjonar. I tillegg er det fleire parti med krappe svingar og problematiske stigningsforhold. På fleire stader har vegen dårleg bereevne, ujamt dekke, spor og telehiv. Manglande gang- og sykkelvegar og mange avkjørsler reduserer også trafikktryggleiken.

Årsdøgntrafikken (ÅDT) utanom byane varierer mellom 800 og 3 800 køyretøy. ÅDT fell nord for Mo i Rana og sør for Mosjøen. Ved Krokstrand heilt nord på strekninga er ÅDT om lag 800 køyretøy, og ved Majavatn heilt sør på strekninga er ÅDT om lag 1 000 køyretøy. Tungtrafikken utgjer mellom 15 og 20 pst. av trafikken. I gjennomsnitt er det årleg om lag 40 trafikkulykker med personskade eller dødsfall. Utforkøyringar utgjer om lag 45 pst. av ulykkene, medan møteulykker utgjer om lag 25 pst.

Det er førebels lagt til grunn ein samla kostnad for utbygging og utbetring av E6 mellom Nord-Trøndelag grense og Bolna på 5 060 mill. 2013-kr, inkl. prosjektet Brattås – Lien. For E6 Helgeland nord er kostnadene basert på godkjente reguleringsplanar, og det er gjennomført ekstern kvalitetssikring (KS2), jf. kapittel 2.2. For E6 Helgeland sør og E6 Brattås – Lien ligg det enno ikkje føre vedtekne reguleringsplanar. Det er derfor knytt uvisse til kostnadene.

2.2 E6 Korgen – Bolna (Helgeland nord)

E6 mellom Korgen og Bolna er omlag 125 km lang, jf. figur 2.2. ÅDT varierer frå 3 800 køyretøy nord for Mo i Rana til 800 køyretøy ved Krokstrand sør for Saltfjellet. På strekninga Urlandå – Skamdalen, sør for Mo i Rana, er ÅDT 3 200 køyretøy. I perioden 2003–2012 var det i alt 154 ulykker med personskade på denne strekninga. I alt blei 5 personar drepne, og 16 blei hardt skadde.

Det er lagt opp til å bygge ut til saman 62 km veg fordelt på 10 delstrekningar. Om lag 47 km av utbygginga vil skje gjennom å utvide vegbreidda, rette ut svingar og styrke bereevna i eksisterande vegtrase. Det meste av arbeidet vil skje nord for Mo i Rana. Mellom Korgen og Mo i Rana vil det også bli gjennomført tiltak for å betre trafikktryggleiken, mellom anna bygging av gang- og sykkelvegar. Når utbygginga er ferdig, er reisetida venta å bli redusert med om lag 11 minuttar for lette kjøretøy og om lag 13 minuttar for tunge køyretøy. Reguleringsplanane vart godkjende i mars/april 2009 og i juni 2012.

Det er gjennomført ekstern kvalitetssikring (KS2) av prosjektet. Kvalitetssikringa har omfatta prosjektstyringsunderlag, kostnadsoverslag og trafikkgrunnlag. Det er semje mellom Statens vegvesen og kvalitetssikrar om styringsramma. Som kostnadsramme tilrår den eksterne konsulenten ei ramme som er 50 mill. kr. lågare enn det Statens vegvesen tilrår. Samferdselsdepartementet legg til grunn ei styringsramme på 1 600 mill. 2012-kr og ei kostnadsramme på 1 730 mill. 2012-kr. Dette er i tråd med tilrådinga frå Statens vegvesen. Rekna om til 2013-prisnivå blir styringsramma 1 640 mill. kr og kostnadsramma 1 770 mill. kr. Auka meirverdiavgift som følgje av bortfall av vegfritaket frå 1. januar 2013 er inkludert. I styringsramma inngår 15 mill. kr til etablering av tre automatiske bomstasjonar.

Samfunnsøkonomisk netto nytte for utbygginga er rekna til om lag -700 mill. kr. Netto nytte over totale kostnader er rekna til -0,6.

Figur 2.2 E6 Helgeland nord (Korgen – Bolna)

3 Lokalpolitisk handsaming

Eit forslag til utbygging og finansiering av E6 Helgeland vart handsama av lokale styresmakter i 2010.

Grane kommune handsama saka 2. mars 2010, og gjorde følgjande vedtak:

Grane kommune gir sin tilslutning til at utbyggingen av E6 på Helgeland gjennomføres med delvis bompengefinansiering i samsvar med utredningen ”E6 på Helgeland – Alternative utbyggingsmuligheter” datert 13.oktober 2009 og supplerende utredning datert 10. februar, og ber om at Statens vegvesen fremmer en sak om dette for sentrale myndigheter.

De totale kostnadene er anslått til 4150 mill. 2009-kroner. Hvilke prosjekt som inngår er vist i utredningen fra oktober 2009 og i supplerende utredning. Av de totale kostnadene dekkes 1290 mill kr ved innkreving av bompenger. Resten av kostnadene, 2860 mill. kroner, forutsettes dekket av statlige midler i perioden 2011 – 2030.

Følgende finansieringsplan legges til grunn for prosjektet:

mill. 2009-kr

Statlige midler

- NTP 2010–2019

1700

- NTP 2020–2022

500

- Programområder

260

- Vedlikeholdsmidler 2011–2013

400

Sum statlige midler

2860

Bompengebidrag

1290

SUM FINANSIERING

4150

Bompengeandel

31 %

Utbyggingen er forutsatt startet opp i 2011 og ferdigstilles i 2020. Statlige midler fra 2021 til 2027 er forutsatt refundert bompengeselskapet.

Plassering av bomstasjonene

Det etableres seks bomstasjoner plassert ved:

Krokstrand

Reinforshei

Sjånes

Bru ved Fusta

Kommunegrensen Vefsn/Grane

Svenningvatn

Innkrevingsmetode

Det benyttes automatiske bomstasjoner. Passeringene kan forhåndsbetales med AutoPass-avtale, eller betales i etterkant via nettet, på servicestasjoner, eller via tilsendt giro. Det forutsettes innkreving begge veier. Det legges til grunn parallellinnkreving og etterskuddsinnkreving av bompenger fra 2013 til 2030 (18 år).

Anbefalte takster. Rabatter

For passering av hele strekningen skal det betales en takst på kr150/450 Lette/Tunge (Over 3500kg) for hele strekningen fordelt med kr 25,-/ 75,- på hver bom (Lette/ tunge) Rabatt: 20 % ved kjøp av brikke og verdikort på min kr. 2000/4000 (Lett/tung bil over 3500 kg). Ingen ekstra rabatt/fritak ved å passere flere bommer

Eventuelle endringer i kostnader og/ eller inntjening

Utbyggingen vil ha en øvre kostnadsramme på 4150 mill kr. Ved eventuelle kostnadsøkninger må innholdet i pakken reduseres slik at kostnadsrammen på 4150 mill. kr ikke overskrides. Ved en eventuell reduksjon av det statlige bidraget skal bompengebidraget reduseres slik at den opprinnelige bompengeandelen på 31 % opprettholdes. Eventuelle besparelser skal tilfalle staten og bompengeselskapet fordelt etter forholdet mellom statlige midler og bompenger. Besparelser utover 10 % tilfaller staten. Dersom økonomien i prosjektet blir dårligere enn forutsatt vil bompengeselskapet etter avtale med Vegdirektoratet kunne øke takstene med inntil 20 % og forlenge bompengeperioden med inntil 5 år. Høyere inntjening eller lavere kostnader for bompengeselskapet enn det som er forutsatt skal benyttes til å redusere innkrevingstiden. Det forutsettes regelmessige rulleringer av innholdet i pakken for å ta hensyn til endringer i rammer, kostnadsendringer eller behov for omprioriteringer. Alle de fire kommunene skal delta i prosesser rundt slike rulleringer

Kommunal garanti

Garanti for bompengeselskapets lån forutsettes foreløpig fordelt mellom kommunene og Nordland fylkeskommune. Kommunenes garanti fordeles mellom kommunene etter innbyggertallet. Det forutsettes lagt frem en egen sak om garantier i løpet av våren 2010.

Grane kommune gir sin tilslutning til at de ekstra tiltakene som er kommet inn i pakken etter første kommunestyrebehandling, beskrevet i pkt. 3.1 tas inn i utbyggingen.

Vedrørende ytterligere tiltak i utbyggingspakken vil Grane kommune anbefale alternativ 1.

Utbyggingen av E6 på Helgeland baseres på prosjektene/strekningene som var medtatt i utredningen fra oktober supplert med mindre tiltak som beskrevet i pkt. 3.1. I tillegg legges inn oppgradering av strekningen Førneset-Hauknes slik at strekningen kan få fartsgrense 80 km./t.

Dette gir en kostnadsramme for pakken på 4150 mill. kr. Det forutsettes et bompengebidrag på 1290 mill. kr. i samsvar med alternativ 2 i pkt. 2.

Ved eventuelle senere reduksjoner av pakkens omfang/kostnader må kuttene tas i de tiltakene som er kommet inn som ekstratiltak etter førstegangs behandling i kommunestyrene, det vil si pkt. 3.1 og tiltaket beskrevet som alternativ 1.»

Vefsn kommune handsama saka 17. mars 2010, og gjorde følgjande vedtak:

Vefsn kommune gir sin tilslutning til at utbyggingen av E6 på Helgeland gjennomføres med delvis bompengefinansiering i samsvar med utredningen ”E6 på Helgeland – Alternative utbyggingsmuligheter” datert 13.oktober 2009. Og de supplerende utredning datert 10. februar og 23 februar, og ber om at Statens vegvesen fremmer en sak om dette for sentrale myndigheter.

De totale kostnadene er anslått til 3920 millioner 2009-kroner. Hvilke prosjekt som inngår er vist i utredningen fra oktober 2009 og i de supplerende utredninger. Av de totale kostnadene dekkes 1120 mill kr ved innkreving av bompenger. Resten av kostnadene, 2800 mill. kroner, forutsettes dekket av statlige midler i perioden 2011 – 2030.

Følgende finansieringsplan legges til grunn for prosjektet:

Statlige midler

- NTP 2010–2019

1700

- NTP 2020–2022

500

- Programområder

260

- Vedlikeholdsmidler 2011–2013

340

Sum statlige midler

2800

Bompengebidrag (bomplasseringer er vist på kartet)

- Bom Krokstrand, takst 40,- (lette kjøretøy)

145

- Bom Reinforshei, takst 20,- (lette kjøretøy)

300

- Bom Skamdal, takst 15,- (lette kjøretøy)

175

- Bom Bru Fusta, takst 20,- (lette kjøretøy)

155

- Bom grense Vefsn/ Grane, takst 25,- (lette kjøretøy)

205

- Bom Svenningvatn, takst 25,- (lette kjøretøy)

140

Sum bompengebidrag

1120

SUM FINANSIERING

3920

Bompengeandel

29 %

Utbyggingen er forutsatt startet opp i 2011 og ferdigstillelse i 2020. Statlige midler fra 2021 til 2027 er forutsatt refundert bompengeselskapet.

Plassering av bomstasjonene

Det etableres seks bomstasjoner plassert ved:

Krokstrand

Reinforshei

Skamdalen

Bru ved Fusta

Kommunegrensen Vefsn/ Grane

Svenningvatnet

Innkrevingsmetode

Det benyttes automatiske bomstasjoner. Passeringene kan forhåndsbetales med AutoPass-avtale, eller betales i etterkant via nettet, på servicestasjoner, eller via tilsendt giro. Det forutsettes innkreving begge veier. Det legges til grunn parallellinnkreving og etterskuddsinnkreving av bompenger fra 2013 til 2030 (18 år).

Anbefalte takster. Rabatter

For passering av hele strekningen skal det betales en takst på kr145/435 Lette/Tunge (Over 3500kg) for hele strekningen. Rabatt: 20 % ved kjøp av brikke og verdikort på min kr. 2000/4000 (Lett/tung bil over 3500 kg). Ingen ekstra rabatt/fritak ved å passere flere bommer Vefsn kommune ber Statens vegvesen arbeide videre med en mulig rabattordning, som setter et øvre tak for antall passeringer pr mnd. det skal betales for. Øvrige takster fremkommer for de enkelte delprosjekter/ bomstasjoner i saken

Eventuelle endringer i kostnader og/ eller inntjening

Utbyggingen vil ha en øvre kostnadsramme på 3920 mill kr. Ved eventuelle kostnadsøkninger må innholdet i pakken reduseres slik at kostnadsrammen på 3920 mill kr ikke overskrides. Ved en eventuell reduksjon av det statlige bidraget skal bompengebidraget reduseres slik at den opprinnelige bompengeandelen på 29 % opprettholdes. Eventuelle besparelser skal tilfalle staten og bompengeselskapet fordelt etter forholdet mellom statlige midler og bompenger. Besparelser utover 10 % tilfaller staten. Dersom økonomien i prosjektet blir dårligere enn forutsatt vil bompengeselskapet etter avtale med Vegdirektoratet kunne øke takstene med inntil 20 % og forlenge bompengeperioden med inntil 5 år. Høyere inntjening eller lavere kostnader for bompengeselskapet enn det som er forutsatt skal benyttes til å redusere innkrevingstiden. Det forutsettes regelmessige rulleringer av innholdet i pakken for å ta hensyn til endringer i rammer, kostnadsendringer eller behov for omprioriteringer. Alle de fire kommunene skal delta i prosesser rundt slike rulleringer.

Kommunal garanti

Garanti for bompengeselskapets lån forutsettes foreløpig fordelt mellom kommunene og Nordland fylkeskommune. Kommunenes garanti fordeles mellom kommunene etter innbyggertallet. Det forutsettes lagt frem en egen sak om garantier i løpet av våren 2010.

Kommer ikke de fire kommunene til enighet, ber Vefsn kommune Statens vegvesen vurdere å dele pakken i to og iverksette utbygging av E-6 Sør.»

Hemnes kommune handsama saka 25. mars 2010, og gjorde følgjande vedtak:

Hemnes kommune slutter seg til delvis bompengefinansiert utbygging av E6 på strekningen Nord-Trøndelag grense – Bolna i perioden 2011 - 2020. Det vises til utredningen ”E6 på Helgeland – Alternative utbyggingsmuligheter” datert 13/10-09, supplerende utredning datert 12/2-10 og sammendrag sendt kommunene på e-post 24. februar 2010. Hemnes kommune ber Statens vegvesen Region nord fremme prosjektet overfor Vegdirektoratet og Samferdselsdepartementet med sikte på å få det forankret som vedtak i Stortinget.

Prosjektets totale ramme er 3,92 mrd 2009-kroner. Av dette dekkes 2,8 mrd kr over statlige investerings- og driftsrammer i perioden 2011 – 2026. Statlige midler for perioden 2020–2026 er forutsatt forskottert av bompengeselskapet og refunderes selskapet når de bevilges.

Lokal finansiering er 1,12 mrd 2009-kroner innkrevd i bommer med følgende plassering og satser for lette kjøretøy; Krokstrand 40 kr, Reinforshei 20 kr, Skamdal 15 kr, ved bru Fusta 20 kr, kommunegrense Vefsn/Grane 25 kr og Svenningvatn 25 kr. Kjøretøy med totalvekt over 3500 kg betaler tre ganger takst for lette kjøretøy. Innkrevingsperioden er 18 år, 2013–2030.

Innkreving skjer begge veger i automatiske bomstasjoner. Betaling kan skje forskuddsvis med Autopass-avtale, alternativt kan det betales i etterkant via nettbank, servicestasjoner eller tilsendt giro. Ved forhåndsbetaling av minimum 2000/4000 kr for lette/tunge kjøretøy ytes en rabatt på 20 prosent. Dette er eneste rabattordning.

Prosjektet gjennomføres i to faser. Fase 1 omfatter utbygging i samsvar med utredningene til en kostnadsramme på 3,92 mrd 2009-kr. I fase 1 utredes også en fase 2 som vil omfatte utbygging av deler av strekningen Mo - Mosjøen til standard S3 som tillater 90 km/t, alternativt andre løsninger som avkorter kjøretiden. Hemnes ber om at strekningen Korgen sør – Valla omfattes av utredningen.

Dersom fase 2 vedtas vil det være anledning å endre bomplassering og takster. Det vil også være anledning å omprioritere internt i prosjektet og å øke totalrammen ved å øke den lokale finansieringen. Hvis det statlige bidraget eller prosjektets kostnader reduseres kan den lokale finansieringen opprettholdes eller økes.

Dersom økonomien i prosjektet blir dårligere enn forutsatt vil bompengeselskapet etter avtale med Vegdirektoratet kunne øke takstene med inntil 20 % og forlenge bompengeperioden med inntil 5 år. Høyere inntjening eller lavere kostnader for bompengeselskapet enn det som er forutsatt, skal benyttes til å redusere innkrevingstiden.

Uavhengig av fase 2 forutsettes det at prosjektet lager rutiner for å rullere innholdet i pakken i henhold til endringer i rammer, utbyggingskostnader eller behov for omprioriteringer. Rutinene må sikre at alle de fire kommunene deltar ved slike rulleringer.

Hemnes kommune er klar til å etablere bompengeselskap og stille garanti for selskapets lån. Det forutsettes at garantibeløpet deles likt mellom kommunene og Nordland fylkeskommune og at kommunenes andeler fordeles etter folketall. Hemnes kommunes garanti blir i størrelsesorden 60 mill kr. Det forutsettes at garantien legges fram som egen sak.

Renovering av Korgfjelltunnelen skal finansieres utenfor «Vegpakken», og må utføres i 2010.»

Rana kommune handsama saka 23. mars 2010, og gjorde følgjande vedtak:

«Rana kommune viser til utredning utarbeidet av Statens vegvesen mottatt 24.02.2010:

Kommunen slutter seg til forslag til utbyggingsomfang og finansiering for utbedring av E 6 på Helgeland slik det framkommer i notat fra Statens vegvesen ”E 6 på Helgeland – Alternative utbyggingsmuligheter SAMMENDRAG”.

Bompengebidraget forutsettes innkrevd i bommer med plassering og takster for lette kjøretøy som vist i Statens vegvesens notat av 24.02. Kjøretøy med totalvekt over 3500 kr betaler tre ganger takst for lette kjøretøy. Innkreving skjer begge veger i automatiske bomstasjoner. Betaling kan skje forskuddsvis med AutoPass-avtale, alternativt kan det betales i etterkant via nettbank, servicestasjoner eller tilsendt giro. Ved forhåndsbetaling av minimum 2000/4000 kr for lette/tunge kjøretøy ytes en rabatt på 20 prosent. Innkrevingsperioden er 18 år, 2013–2030."

Rana kommune er klar til å stille garanti for bompengeselskapets lån. Det forutsettes at garantibeløpet deles likt mellom kommunene og Nordland fylkeskommune og at kommunenes andel fordeles etter folketall. Det forutsettes at garantien legges fram som egen sak.

Det forutsettes regelmessige rulleringer av innholdet i pakken for å ta hensyn til endringer i rammer, kostnadsendringer eller behov for omprioriteringer. Alle de fire kommunene skal delta i prosesser rundt slike rulleringer.

Rana kommune ber Statens vegvesen Region nord fremme prosjektet overfor Vegdirektoratet og Samferdselsdepartementet med sikte på å få det forankret som vedtak i Stortinget.

Kommunestyret vil peke på forhold som Rana kommune legger stor vekt på, og som ligger til grunn for tilslutning til pakkeforslaget med opplegg for bompengefinansiering:

Utredningarbeide for vegutbedring / ny veg på strekningene Åenget – Tverrånes og Mo – Finneidfjord samt for høgre standard (S 3-geometri) på ny veg Mosjøen – Osen med sikte på at disse kan tas inn i vegpakken på et senere tidspunkt iverksettes i første del av vegpakkeperioden. Herunder kan også vurderes justeringer i opplegget for bompengefinansiering.

Regulerings- og detaljplanlegging for vegpakkeprosjektene utføres i tett dialog og samråd med kommunen som planmyndighet. Det vektlegges å tilrettelegge for en fremtidsrettet standard der eksisterende veg utbedres eller ny veg bygges. I reguleringsplaner for nyanlegg og større utbedringsprosjekt vil kommunen derfor tilstrebe å ivareta krav til geometrisk utforming gitt for vegklasse S 3 i vegnormalene.»

Fylkestinget i Nordland handsama saka 19. april 2010, og gjorde følgjande vedtak:

Fylkestinget slutter seg til at utbyggingen av E6 på Helgeland gjennomføres med delvis bompengefinansiering og ber om at Statens vegvesen fremmer en sak om dette for sentrale myndigheter.

Ut fra en totalkostnad på 3 920 millioner i 2009-kroner er fylkestinget enig i at følgende finansieringsplan legges til grunn for prosjektet:

mill. i 2009 kr

Statlige midler

Bompenger

Sum

NTP 2011 – 2019

1 700

1 700

NTP 2020 – 2023

500

1 120

500

Programområder

260

260

Vedlikeholdsmidler 2011 - 2023

340

340

Bompenger

1 120

Sum

2 800

1 120

3 920

Andel

71%

29 %

100 %

Utbyggingen er forutsatt startet opp i 2011 og ferdigstilt i 2020. Statlige midler fra 2021 til 2027 er forutsatt refundert bompengeselskapet.

Fylkestinget er enig i at prosjektet delfinansieres med bompenger og at bompengeandelen på 1 120 millioner i 2009-kroner skal nedbetales gjennom innkreving av bompenger fra trafikantene.

Innkreving av bompenger er basert på at det etableres seks bomstasjoner plassert ved:

Krokstrand

Reinforshei

Skamdal

Bru ved Fusta

Kommunegrensen Vefsn/ Grane

Svenningvatnet

Innkrevingsperiode i 18 år fra 2013 til 2030 følger med:

Automatisk bomstasjon

Døgnkontinuerlig innkreving

To-vegs innkreving

Delvis parallellinnkreving

For passering av hele strekningen skal det betales en takst på kroner 145,-/435,- (lette/tunge over 3.500 kg) for hele strekningen fordelt slik:

Krokstrand: 40,-/120,-

Reinforshei: 20,-/60,-

Skamdal: 15,-/45,-

Bru ved Fusta: 20,-/60,-

Kommunegrensen Vefsn/ Grane: 25,-/75,-

Svenningvatnet: 25,-/75,-

Det legges til grunn 20 % rabatt ved forskuddsbetaling. Dersom økonomien i prosjektet blir dårligere enn forutsatt, vil bompengeselskapet etter avtale med Vegdirektoratet kunne øke takstene med inntil 20 % og forlenge bompengeperioden med inntil 5 år. Høyere inntjening eller lavere kostnader for bompengeselskapet enn det som er forutsatt skal benyttes til å redusere innkrevingstiden.

Utbyggingen vil ha en øvre kostnadsramme på 3 920 millioner kroner. Ved eventuelle kostnadsøkninger må innholdet i ”pakken” reduseres slik at kostnadsrammen på 3 920 millioner kroner ikke overskrides.

Ved en eventuell reduksjon av det statlige bidraget skal bompengebidraget reduseres slik at den opprinnelige bompengeandelen på 29 % opprettholdes. Eventuelle besparelser skal tilfalle staten og bompengeselskapet fordelt etter forholdet mellom statlige midler og bompenger. Besparelser utover 10 % tilfaller staten. Det forutsettes regelmessige rulleringer av innholdet i ”pakken” for å ta hensyn til endringer i rammer, kostnadsendringer eller behov for omprioriteringer. Alle de fire kommunene skal delta i prosesser rundt slike rulleringer.

Før igangsetting av utbygging må det også tas stilling til spørsmålet om kommunale og/eller fylkeskommunal garantier for bompengeselskapets lån. Dette vil bli lagt frem som egen sak for kommunene og fylkeskommunen i løpet av høsten 2010.»

Hemnes kommune vedtok 25. mars 2010 det same opplegget for finansiering og utbygging som dei andre kommunane. Då saka blei handsama på nytt i møte i kommunestyret 15. desember 2011, vart det fatta følgjande vedtak:

Med utgangspunkt i en for høy bompengeavgift i forhold til standardheving på E6 Helgeland generelt og strekningen Hemnes – Mo speiselt, belastningen for pendlerne i Hemnes kommune og Hemnes kommune sin økonomiske situasjon sier Hemnes kommune nei til bompengefinansiert E6 gjennom Helgeland.

Hemnes kommune ber om dialog med Staten for å finne frem til en annen løsning for utbygging av E-6 gjennom Helgeland.»

På grunn av Hemnes kommune sitt vedtak om å gå mot delvis bompengefinansiering av utbygginga, handsama Nordland fylkeskommune saka på nytt i møte i fylkestinget 20. februar 2012. Som det går fram av vedtaket, opprettheld fylkeskommunen si tilslutning til det foreslåtte bompengeopplegget:

Fylkestinget opprettholder sitt vedtak i FT-sak 056/10 om en delvis bompengefinansiert utbygging av E6 Helgeland og ber om at det fremmes en sak for Stortinget så raskt som mulig.

Sak om garanti vil bli fremmet i egen sak for fylkestinget»

Spørsmålet om garanti vart handsama av Nordland fylkeskommune i møte i fylkestinget 3. juni 2013, og følgjande vedtak vart fatta:

Fylkestinget viser til behandling av fylkestingets sak 056/10 og sak 017/12.

Fylkestinget er innstilt på å stille garantier for låneopptak knyttet til utbyggingen av E6 Helgeland i samsvar med saksutredningen.

Fylkeskommunen stiller i denne omgang en garanti, - selvskyldnerkausjon på 295 mill. kr for lån til bompengeselskapet i forbindelse med utbyggingen av E6 Korgen – Bolna. Garantitiden fastsettes fra 2013 til og med 2032. Det er et vilkår at garantien blir sikret 1.prioritet i retten til å kreve inn bompenger. Fylkestinget forutsetter at kommunene Rana, Vefsn og Grane til sammen stiller en tilsvarende garanti.

Garantiansvaret reduseres i takt med nedbetaling av lånene.

Hvis selskapet ikke oppfyller sine økonomiske forpliktelser forutsetter fylkestinget at utlegg kan dekkes gjennom økning av realtakstene med 20 % og forlengelse av innkrevingstiden med inntil 5 år. I dette tilfelle må garantitiden utvides med 5 år.

Fylkestinget forutsetter at garantistillelsen godkjennes av Kommunal- og regionaldepartementet.

Ansvaret for låneopptak og bompengeinnkreving til dette prosjektet tillegges ett nytt fylkeskommunalt bompengeselskap.»

Grane, Vefsn og Rana kommunar fatta sine garantivedtak høvesvis 7. mai, 14. juni og 17. juni 2013. Grane kommune har vedteke å stille ein garanti på 11 mill. kr, Vefsn kommune ein garanti på 98 mill. kr og Rana kommune ein garanti på 186 mill. kr, til saman 295 mill. kr.

4 Trafikkgrunnlag

Statens vegvesen har gjennomført vurderingar av korleis bompengeinnkrevjinga vil påverke trafikken gjennom dei planlagde bomstasjonane. Trafikkanalysen er basert på bruk av Regional transportmodell (RTM) med tilleggsvurderingar basert på trafikkteljingar på dagens veg. Det er nytta elastisitetsmodell til vurdering av korleis ulike takstar vil påverke trafikkutviklinga.

Med dei takstane som det er gjort framlegg om, er det rekna med ein samla ÅDT på i underkant av 12 000 køyretøy gjennom dei seks bomstasjonssnitta i samanlikningsåret 2015. Utan bompengar er ÅDT rekna til om lag 13 260 køyretøy. Bompengeinnkrevjinga er følgjeleg rekna til å gi ein reduksjon i trafikken på om lag 10 pst. Det er ikkje lagt til grunn trafikkoverføring til andre vegruter. Tabell 4.1 viser venta ÅDT gjennom bomstasjonssnitta i 2015, samanlikna med forventa ÅDT utan bompengeinnkrevjing.

I trafikkprognosane som er utarbeidde for Nordland i samband med arbeidet med Nasjonal transportplan for perioden 2014–2023, er det lagt til grunn ein gjennomsnittleg årleg vekst på 0,9 pst. i perioden 2010–2014, 0,5 pst. i perioden 2014–2023, 0,7 pst. i perioden 2023–2030 og 0,5 pst. etter 2030. På bakgrunn av dette er det lagt til grunn ein generell trafikkvekst i bompengeperioden på i gjennomsnitt 0,5 pst. per år.

Ekstern kvalitetssikrar har ikkje merknader til resultatet av trafikkanalysen.

Tabell 4.1 Forventa ÅDT gjennom bomstasjonssnitta i samanlikningsåret 2015.

Bomstasjonssnitt

Utan bompenge- innkrevjing

Med bompenge- innkrevjing

Svenningvatn

1 480

1 340

Kommunegrense Grane/Vefsn

2 100

1 910

Fusta

1 850

1 680

Skamdal

3 200

2 900

Reinforshei

3 800

3 400

Krokstrand

830

750

Sum

13 260

11 980

5 Førebels finansieringsopplegg for E6 Helgeland (samla utbygging)

I Meld. St. 26 (2012–2013) Nasjonal transportplan 2014–2023 er det lagt til grunn at utbygginga av E6 Helgeland skal starte i første fireårsperiode, med vidareføring i siste seksårsperiode. Utbygginga er føresett finansiert med statlege midlar og bompengar. Det er førebels lagt til grunn eit samla kostnadsoverslag på 5 060 mill. 2013-kr, jf. kapittel 2.1.

5.1 Statlege midlar

I Meld. St. 26 (2012–2013) er det lagt til grunn 2 810 mill. 2013-kr i statlege midlar frå ramma til store prosjekt, fordelt med 1 350 mill. kr i perioden 2014–2017 og 1 460 mill. kr i perioden 2018–2023. Samferdselsdepartementet føreset at det i tillegg blir sett av 250 mill. kr innafor ramma til programområda, av dette 70 mill. kr i perioden 2014–2017. Vidare føreset departementet at det blir sett av 920 mill. kr innafor ramma til fornying, av dette 310 mill. kr i perioden 2014–2017. Dette gir ei samla statleg ramme til E6 Helgeland på 3 980 mill. kr, fordelt med 1 730 mill. kr i perioden 2014–2017 og 2 250 mill. kr i perioden 2018–2023.

5.2 Bompengeopplegg

Finansieringsopplegget bygger på tovegs, parallell- og etterskotsinnkrevjing i 6 automatiske bomstasjonar mellom Nord-Trøndelag grense og Bolna, jf. figur 2.1. Innkrevjinga i bomstasjonane på strekninga Korgen – Bolna er planlagt starta i 2015. Innkrevjinga i dei tre bomstasjonane på strekninga Nord-Trøndelag grense – Korgen er førebels planlagt starta i 2016, etter at finansieringsopplegget for E6 Helgeland sør er handsama av Stortinget. Bompengebidraget til prosjektet E6 Brattås – Lien er også føresett å komme frå desse stasjonane.

Det er lagt til grunn at tunge køyretøy (totalvekt over 3 500 kg) skal betale tredobbel takst. Tabell 5.1 viser forventa takstnivå i dei ulike stasjonane basert på ein samla utbyggingskostnad på 5 060 mill. kr. Samla takst er rekna til 145 kr for lette køyretøy og 435 kr for tunge køyretøy som køyrer heile strekninga.

Tabell 5.1 Forventa takstnivå for lette/tunge køyretøy utan rabatt

Bompengetakstar

Bomstasjonssnitt

lette køyretøy

tunge køyretøy

Svenningvatn

25 kr

75 kr

Kommunegrense Grane/Vefsn

25 kr

75 kr

Fusta

20 kr

60 kr

Skamdal

15 kr

45 kr

Reinforshei

20 kr

60 kr

Krokstrand

40 kr

120 kr

Sum

145 kr

I dei lokalpolitiske vedtaka er det lagt til grunn ein rabatt på 20 pst. ved bruk av brikke. I Meld. St. 26 (2012–2013) meiner regjeringa at det for nye bompengeprosjekt berre skal vere 10 pst. rabatt for alle køyretøy. Samferdselsdepartementet legg derfor til grunn ein rabatt på 10 pst. ved bruk av brikke, både for lette og tunge køyretøy.

Det er føresett at takstane blir regulerte i samsvar med prisutviklinga. Dersom økonomien i prosjektet blir svakare enn føresett, er det lagt til grunn at bompengeselskapet kan auke takstane med inntil 20 pst. og forlenga innkrevjingsperioden med inntil 5 år.

Basert på føresetnadene i denne proposisjonen er brutto bompengeinntekter rekna til om lag 1 900 mill. kr, fordelt med 1 080 mill. kr til investeringar, 600 mill. kr til å dekke finansieringskostnader og 220 mill. kr til å dekke innkrevjingskostnader og drift av bompengeselskapet.

5.3 Førebels forslag til finansieringsplan

Ein førebels finansieringsplan for samla utbygging av E6 på Helgeland, basert på ein samla utbyggingskostnad på 5 060 mill. kr, er vist i tabell 5.2. Medrekna kompensasjon for auka meirverdiavgift er utbygginga av E6 på Helgeland føresett finansiert med 79 pst. statlege midlar og 21 pst. bompengar.

Tabell 5.2 Førebels finansieringsplan for den samla utbygginga

Mill. 2013-kr

2013

2014–2017

2018–2023

Sum

Statlege midlar

0

1 730

2 250

3 980

- Store prosjekt

1 350

1 460

2 810

- Programområda

70

180

250

- Fornying

310

610

920

Bompengar

70

860

150

1 080

Sum

70

2 590

2 400

5 060

Trafikkføresetnadene går fram av kapittel 4. Følgjande basisføresetnader er elles lagt til grunn for finansieringsanalysen:

Lånerente: 6,5 pst.

Årleg prisstigning: 2,5 pst.

Årlege innkrevjingskostnader: 15 mill. kr

Bruk av brikke: 80 pst.

Med desse føresetnadene er innkrevjingsperioden rekna til om lag 15 år. Det er også rekna på eit pessimistisk alternativ med desse endra føresetnadene:

Kostnadsauke på 10 pst.

10 pst. lågare ÅDT i samanlikningsåret 2015

Ingen årleg trafikkvekst

Lånerenta aukar til 8 pst. frå 2020

Takstauke på 20 pst. eitt år etter at utbygginga er fullført.

Med desse føresetnadene er innkrevjingsperioden rekna til om lag 20 år. Prosjektet E6 Helgeland omfattar mange delprosjekt. Prosjektet er derfor meir fleksibelt enn eit enkeltprosjekt, slik at omfanget av utbygginga kan tilpassast dei økonomiske rammene. I kontrakten som skal prøvast ut på dette prosjektet, jf. nærare omtale i kapittel 7, er det dessutan lagt opp til at prosjektet kan styrast mot ein fastsett sluttsum ved å bruke opsjonsvilkår i kontrakten. Det er derfor høve til å endre omfanget av arbeida også etter at kontrakten er inngått. Dette inneber at dersom kostnadene på nokre av delstrekningane aukar, kan det innebere at andre delstrekningar ikkje blir bygde.

6 Utbyggings- og finansieringsopplegg for E6 Korgen – Bolna (E6 Helgeland nord)

Utbygginga av E6 Helgeland mellom Korgen i Hemnes kommune og Bolna i Rana kommune er føresett starta opp hausten 2014, med fullføring av siste delstrekning i løpet av 2018. Det er lagt opp til å starte innkrevjinga i dei tre bomstasjonane på strekninga, Skamdal, Reinforshei og Krokstrand, i 2015.

I tråd med Meld. St. 26 (2012–2013) Nasjonal transportplan 2014–2023 er det lagt til grunn 1 030 mill. 2013-kr i statlege midlar frå ramma til store prosjekt, fordelt med 900 mill. kr i perioden 2014–2017 og 130 mill. kr i perioden 2018–2023. Restbehovet på 610 mill. kr er føresett finansiert med bompengar. Medrekna kompensasjon for auka meirverdiavgift er utbygginga av E6 Helgeland nord følgjeleg føresett finansiert med 63 pst. statlege midlar og 37 pst. bompengar. Forslag til finansieringsplan for strekninga Korgen – Bolna er vist i tabell 6.1.

Tabell 6.1 Finansieringsplan for E6 Bolna – Korgen (Helgeland nord)

Mill. 2013-kr

2013

2014–2017

2018–2023

Sum

Statlege midlar

900

130

1 030

Bompengar

70

540

610

Sum

70

1 440

130

1 640

Det er venta eit forbruk på om lag 70 mill. kr i 2013. Midlane er føresett stilt til disposisjon av bompengeselskapet.

Basert på føresetnadene i denne proposisjonen, jf. kapittel 5, er brutto bompengeinntekter rekna til om lag 1 020 mill. kr, fordelt med 610 mill. kr til investeringar, 300 mill. kr til å dekke finansieringskostnader og 110 mill. kr til å dekke innkrevjingskostnader og drift av bompengeselskapet.

Innkrevjingsperioden er rekna til 15 år i kvar av dei tre bomstasjonane. Det er også rekna på eit alternativ med dei same pessimistiske føresetnadene som i kapittel 5. Med desse føresetnadene er innkrevjingsperioden rekna til om lag 20 år. Det er lagt til grunn at omfanget av utbygginga blir tilpassa den økonomiske ramma, jf. kapittel 5.

7 Utprøving av alternativ kontraktstrategi

For å leggje til rette for effektiv gjennomføring av utbetringane på E6 mellom Korgen og Bolna er det lagt opp til å prøve ut ein ny kontraktstrategi. Kontraktstrategien som skal prøvast ut, vil innebere at utbygginga av dei 10 delstrekningane og det meste av drifta og vedlikehaldet av E6 mellom Korgen og Bolna blir lyst ut i ein samla konkurranse. Dette inneber at det blir same entreprenør som vil stå for utbygging, drift og vedlikehald. Kontrakten vil ha ei lengde på inntil 15 år og er kalla «vegutviklingskontrakt».

Utbygginga av delstrekningane vil skje fortløpande over ein periode på fire-fem år i første del av kontraktsperioden. Utbygginga blir finansiert med statlege midlar og lån frå bompengeselskapet. Drift og vedlikehald vil på vanleg måte bli finansiert med statlege midlar over kap. 1320 post 23 Drift og vedlikehald av riksvegar, trafikant og køyretøytilsyn m.m.

Kontraktforma vil innebere at entreprenøren får ansvar for å prosjektere og byggje dei 10 delstrekningane i ein totalentreprise basert på vedtekne reguleringsplanar og gjeldande krav til vegstandard. Entreprenøren vil i utbyggingsfasen ha risikoen knytt til val av tekniske løysingar, mengder og kostnader knytt til dette. I tillegg vil entreprenøren ha risikoen knytt til å oppretthalde vegstandarden på dei strekningane som han har bygd ut, i heile kontraktperioden. Statens vegvesen vil ha den økonomiske risikoen knytt til grunnforhold og eventuelle endringar i planar eller krav til vegstandard.

Entreprenøren vil også få ansvar for drift av E6 på strekninga Korgen – Bolna samt E12 med sidearmar, til saman nærare 170 km.

Formålet med vegutviklingskontrakten er å oppnå stordrifts- og koordineringsgevinstar ved at entreprenøren får eit meir langsiktig og samla ansvar for mange oppgåver på ei lengre strekning. Koplinga mellom utbygging/utbetring og etterfølgjande drift og vedlikehald vil vere incitament for entreprenøren til å finne fram til kvalitetsmessig gode løysingar. Ein annan viktig fordel med denne kontraktstypen er innsparte byggherrekostnader som følgje av mindre behov for byggherrepersonell.

Statens vegvesen har også ved bruk av vegutviklingskontrakt ansvar for reguleringsplanlegging og grunnerverv, og etaten har alt utført dei planleggingsarbeida som var nødvendige for utarbeiding av vedtekne reguleringsplanar. Desse ligg til grunn for gjennomført ekstern kvalitetssikring (KS2). Ved bruk av vegutviklingskontrakt blir alt prosjekteringsarbeid, med nokre få unntak, utført av entreprenøren innafor rammene av Statens vegvesen sine generelle retningslinjer. Entreprenøren vil då både ha høve til å styre prosjekteringsoppgåvene optimalt saman med byggearbeida, og høve til å finne nye og alternative løysningar av oppgåvene.

Vegutviklingskontrakten gir entreprenøren handlefridom i prosjekteringsarbeidet. For sjølve vegbygginga er horisontalkurvaturen fastsett gjennom vedtekne reguleringsplanar, men vertikalkurvaturen blir fastsett av entreprenøren innafor gitte rammer. Arbeid med masseflytting kan på denne måten optimaliserast av entreprenøren. Alle bruer blir også fullt ut prosjekterte av entreprenøren. Ut over generelle retningslinjer stiller Statens vegvesen berre krav til brulengder og -breidder. Bruene kan dermed prosjekterast og byggast på mest lønnsame måte, tilpassa entreprenøren sitt produksjonsopplegg. Her vil til dømes standardisering av bruløysingar og byggemetodar kunne gi innsparingar.

Av omsyn til helse, miljø og tryggleik (HMS) blir tunneldrivinga prosjektert av Statens vegvesen og gjennomført som utføringsentreprise. Det er ikkje ønskeleg at entreprenørane skal konkurrere om mengder på stabilitetssikring av tunnelar. Alt elektroarbeid blir prosjektert og gjennomført av entreprenøren.

For drift og vedlikehald av vegstrekninga blir det skilt mellom dei strekningane der entreprenøren har bygd ny veg og strekningar der entreprenøren berre skal drifte eksisterande veg. Drift og vedlikehald av strekningar som entreprenøren ikkje har utbetra, blir utført i samsvar med Statens vegvesen sine ordinære driftskontraktar. På ny veg får entreprenøren berre betalt for snøbrøyting og anna veravhengig arbeid som han ikkje kan påverke. Det blir ikkje gitt honorar for vedlikehald fordi entreprenøren kan påverke omfanget av dette gjennom utbygginga av desse strekningane. Dette er eit viktig incitament for entreprenøren til å velje løysningar med god kvalitet i byggefasen, til dømes ved val av materialar for vegoverbygninga og val av løysningar for drenering.

Etter gjennomføring av KS2 og det som kom fram der, har Statens vegvesen videreutvikla konkurranseforma. Tildelinga vil no bli gjennomført etter såkalla konkurranseprega dialog. Denne konkurranseforma utnyttar dei aktuelle tilbydarane sin kreativitet til både å finne tekniske løysningar med god kvalitet og løysningar som gir redusert vedlikehald. Tilbydarane sin dugleik innafor både prosjektering, bygging, drift og vedlikehald blir utfordra i tildelingsfasen, og arbeida blir tildelt den entreprenøren som viser seg best eigna for dei spesielle utfordringane som vegutviklingskontrakten gir. Dei kreative resultata frå tildelingsfasen blir så nytta vidare i gjennomføringsfasen.

Statens vegvesen vil evaluere vegutviklingskontrakten. Ei slik evaluering vil vere viktig for å systematisere erfaringar med kontrakten og som grunnlag for å vurdere bruk på vegstrekningar andre stader i landet.

8 Garantiar

Som det går fram av kapittel 3, har Nordland fylkeskommune og Grane, Vefsn og Rana kommunar fatta vedtak om garantiar for eit bompengelån på inntil 590 mill. kr til utbygging av E6 Korgen – Bolna. Garantien er fordelt med 295 mill. kr på Nordland fylkeskommune, 11 mill. kr på Grane kommune, 98 mill. kr på Vefsn kommune og 186 mill. kr på Rana kommune.

Det er ein føresetnad at fylkesmannen i Nordland godkjenner dei kommunale garantiane og at Kommunal- og regionaldepartementet godkjenner den fylkeskommunale garantien. Garantistane sitt eventuelle utlegg kan dekkjast inn gjennom ein auke av realtakstane med inntil 20 pst og forlenga innkrevjing med inntil 5 år.

9 Samferdselsdepartementet si vurdering

E6 er den viktigaste transportåra for vegtransport i Nord-Noreg og på Helgeland. E6 på Helgeland har låg standard og er prega av forfall. I tillegg er den utsett for ulykker. Det er derfor viktig å komme i gang med utbetring av strekninga. Samferdselsdepartementet tilrår det foreslåtte opplegget for utbygging og finansiering av E6 mellom Korgen og Bolna (Helgeland nord). Departementet vil komme tilbake til opplegg for utbygging og finansiering av E6 Helgeland sør og E6 Brattås – Lien når det ligg føre tilstrekkelege avklaringar.

Nordland fylkeskommune og alle kommunane som er omfatta av utbygginga, med unntak av Hemnes kommune, har slutta seg til det foreslåtte opplegget for delvis bompengefinansiering av utbygginga. Etter at Hemnes kommune gjekk mot opplegget, blei saka handsama på nytt av Nordland fylkeskommune. Samferdselsdepartementet vil vise til at Nordland fylkeskommune då vedtok å oppretthalde si tilslutning til det foreslåtte bompengeopplegget. Departementet vil også peike på at ingen av dei planlagde bomstasjonane er plasserte i Hemnes kommune.

Samferdselsdepartementet sluttar seg til at utbygginga av dei 10 delstrekningane og det meste av drifta og vedlikehaldet av E6 mellom Korgen og Bolna blir lyst ut i ein samla konkurranse, slik at det blir same entreprenør som står for både utbygging, drift og vedlikehald. Departementet meiner dette prosjektet er godt eigna for ei slik kontraktform. Vidare vil ein med dette vinne erfaringar som kan vere nyttige i forhold til andre prosjekt. Dette er ein ny kontraktstype som må evaluerast og evt. utviklast vidare. Særleg er det viktig å vurdere tilnærmingar der entreprenøren får fleire insentiv til å finne fram til kvalitetsmessig gode løysingar. Kontraktforma vil ikkje ha konsekvensar for finansieringa av utgifter til drift og vedlikehald. Desse vil på vanleg måte bli finansierte over kap. 1320, post 23 Drift og vedlikehald av riksvegar, trafikant og køyretøytilsyn m.m.

10 Avtale

Etter at Stortinget har fatta vedtak om utbygging og finansiering av E6 på strekninga Korgen – Bolna (E6 Helgeland nord) i Nordland, vil det bli inngått avtale mellom Statens vegvesen Vegdirektoratet og bompengeselskapet i tråd med gjeldande standardavtale og dei føresetnadene som er lagt til grunn i denne proposisjonen.

Tilråing

Samferdselsdepartementet

tilrår:

At Dykkar Majestet godkjenner og skriv under eit framlagt forslag til proposisjon til Stortinget om utbygging og finansiering av E6 på strekninga Korgen – Bolna i Hemnes og Rana kommunar (E6 Helgeland nord) i Nordland.

Vi HARALD, Noregs Konge,

stadfester:

Stortinget blir bedt om å gjere vedtak om utbygging og finansiering av E6 på strekninga Korgen –Bolna i Hemnes og Rana kommunar (E6 Helgeland nord) i Nordland i samsvar med eit vedlagt forslag.

Forslag
til vedtak om utbygging og finansiering av E6 på strekninga Korgen – Bolna i Hemnes og Rana kommunar (E6 Helgeland nord) i Nordland

Stortinget samtykker i at bompengeselskapet får løyve til å ta opp lån og krevje inn bompengar til delvis bompengefinansiering av utbygging av E6 på strekninga Korgen Bolna (E6 Helgeland nord) i Nordland. Vilkåra framgår av denne proposisjonen.

Samferdselsdepartementet får fullmakt til å inngå avtale med bompengeselskapet og fastsetje nærare reglar for finansieringsordninga.